Digitale+læringsressurser+i+norsk+av+Irene,+Aleksandra,+Sadef,+Maria+og+Tonje

//Under grunnleggende ferdigheter i norsk i læreplanen kan vi lese: //
 * __//Refleksjonsnotat omkring pedagogisk bruk av IKT knyttet til norsk. //__**

//Å kunne bruke digitale verktøy // i norsk er nødvendig for å mestre nye tekstformer og uttrykk. Dette åpner for nye læringsarenaer og gir nye muligheter i lese- og skriveopplæringen, i produksjon, komponering og redigering av tekster(….) Bruk av digitale verktøy kan støtte og utvikle elevenes kommunikasjonsferdigheter og presentasjoner. (LK06)

//I norskfaget er bruk av digitale verktøy en av de grunnleggende ferdighetene. Ved bruk av digitale verktøy, jobber man med flere ferdigheter og til tider flere fag samtidig. Eksempler på dette kan være å måtte lese, skrive på pc og finne fram på nettet. Man lærer seg å søke i internettets store jungel av kunnskap, og man lærer seg å være kritisk til det man finner. //

//I vårt prosjekt har vi valgt å forberede en undervisningsøkt i norsk på 5. trinn. I denne undervisningsøkten skulle vi ta i bruk digitale læringsressurser. Men hvorfor skal vi som kommende lærere lære oss å inkludere digitale verktøy i vår undervisning? Etter mange diskusjoner har vi kommet fram til blant annet disse punktene: //

 · Tilpasset opplæring. Ved bruk av digitale læringsressurser, blir undervisningen tilpasset den enkelte elev. Hvis elevene har en egen pc, kan de jobbe i det tempoet de ønsker og de får bruke den tiden de trenger. I tillegg finnes det mange ulike programmer på nettet, og det kan være mulig å finne noe som passer til hver elevs nivå. Som lærer er det da viktig å finne fram til mange egnede programmer så både de sterke og de svake elevene får noe å utvikle seg på og føle mestring.

 · Kjapp tilbakemelding. I motsetning til en lærer, vil et program si ifra med en gang hvis en elev gjør feil. For en lærer vil dette være vanskelig siden han har ansvar for så mange elever samtidig. Når eleven får tilbakemelding med en gang, vil ikke eventuelle misoppfatninger feste seg. Men i motsetning til et dataprogram, vil en lærer kunne forklare elevene hva som er gjort feil og hjelpe elevene å forstå. På denne måten ser vi at det ikke er nok bare å stole på at en digital læringsressurs vil lære elevene det de trenger, men at den digitale læringsressursen sammen med vanlig undervisning vil være berikende for elevene og bidra til økt læringsutbytte.

I norskfaget kan man benytte seg av mange ulike digitale læringsressurser. Det finnes programmer for alt fra ordklasser til lese- og skrivetrening. I begynneropplæringa i norsk handler det mye om pugging og øving, men ved hjelp av programmer på internett kan man variere dette. Man kan spille spennende spill hvor man kan ”skyte” verb og plassere adjektivene i riktig eske. Man kan løse kryssord og lage tegneserier. Ved å bruke disse hjelpemidlene kan vi fremme engasjement for norskfaget og på den måten skape glede ved å lære.

Kilde: Utdanningsdirektoratet. (2006). Kunnskapsløftet. //Grunnleggende ferdigheter i norsk.// Lokalisert 24.08.10. URL: [] [|www.gruble.net/norsk/substantiv.htm] Dette er en nettside med ulike digitale læringsressurser i norskfaget (også andre fag). Her kan man velge tester/oppgaver etter nivå, det finnes oppgaver for de som trenger litt støtte i faget, samt de som trenger en utfordring. Det er varierte tester, noen går på lesehastighet mens andre går på leseforståelse, setningsbygging osv. [|www.dammskolen.no/progs/norsk/nm/001_index.html] På denne nettsiden finner vi oppgaver hvor vi jobber med ordklasser, hvor man skal dra ord til riktig ordklasse, testene er veldig enkle og elevene får øvd seg på alle ordklassene. Det finnes andre oppgaver som går på de ulike lydene som for eksempel kj - lyden og skj – lyden, hvor man skal sette inn riktig svar på riktig ord. Denne nettsiden har et bredt utvalg, og du finner oppgaver til de ulike emner i norskfaget. [] Den siste nettsiden vi anbefaler er en side med skytespill, her svever det av gårde setninger og det er om å gjøre å for eksempel skyte på alle substantiv man ser. Dette er et spill som ikke bare går på å pugge ordklasser, men den trener også opp hjernen til å tenke/reagere raskt. Så med andre ord, går alle disse nettsidene på flere ferdigheter på en og samme gang, man lærer for eksempel ikke bare å sette inn riktig ord, men man lærer også å bruke data, øve seg på å skrive på pc, osv.
 * LINKER VI ANBEFALER:**